La Policia Local de Burjassot obri les inscripcions del VI Curs gratuït de Defensa Personal per a dones
2025-07-24

La Policia Local de Burjassot ja ha obert el termini d’inscripcions per a totes les dones del municipi, majors de 18 anys i empadronades a Burjassot, que el pròxim any vulguen formar part de les classes gratuïtes de defensa personal.

Les inscripcions poden fer-se efectives en les instal·lacions de la Policia Local, Plaça Gómez Ferrer, núm. 4, lloc en el qual també s’impartiran les classes, fins al 12 de gener del pròxim any. Les classes es desenvoluparan durant el mes de febrer, concretament, els dimarts i dijous de 17:30 a 19:30 h.

El VI Curs de Defensa Personal per a dones estarà impartit pels mateixos agents de la Policia Local de Burjassot, formats en la matèria, i disposats a ensenyar a les participants nocions bàsiques de defensa personal per poder reaccionar davant d’una possible agressió.